b'\n_START_ARTICLE_\nMinistarstvo obrane Republike Hrvatske\n_START_SECTION_\nMinistar obrane\n_START_PARAGRAPH_\nMinistar obrane je dr\xc5\xbeavni du\xc5\xbenosnik i \xc4\x8dlan Vlade Republike Hrvatske, zadu\xc5\xbeen za resor obrane. Ministar obrane je \xc4\x8delnik Ministarstva obrane. _NEWLINE_Ministar obrane, osim \xc5\xa1to kao \xc4\x8delnik tijela dr\xc5\xbeavne uprave ima odre\xc4\x91ene upravne ovlasti, nalazi se i u lancu zapovijedanja Oru\xc5\xbeanim snaga RH. Zapovijedanje Oru\xc5\xbeanim snagama u miru, vrhovni zapovjednik ostvaruje preko ministra obrane u skladu s Ustavom i zakonom. Ministar obrane odgovara vrhovnom zapovjedniku za provedbu zapovijedi i izvje\xc5\xa1\xc4\x87uje ga o provedbi. Ako ministar obrane ne provodi zapovjedi vrhovnog zapovjednika, tada vrhovni zapovjenik izdaje zapovjedi izravno na\xc4\x8delniku Glavnog sto\xc5\xbeera OSRH, te pismeno izvje\xc5\xa1\xc4\x87uje Vladu i Hrvatski sabor te nakon konzultacije s predsjednikom Vlade predla\xc5\xbee utvr\xc4\x91ivanje odgovornosti ministra obrane. Ako Hrvatski sabor ne utvrdi odgovornost ministra obrane, vrhovni zapovjednik ostvaruje zapovijedanje Oru\xc5\xbeanim snagama preko ministra obrane. U vrijeme rata, vrhovni zapovjednik izdaje zapovjedi izravno na\xc4\x8delniku Glavnog sto\xc5\xbeera OSRH, dok ministra obrane izvje\xc5\xa1\xc4\x87uje o izdanim zapovijedima._NEWLINE_Za obavljanje poslova iz djelokruga MORH-a ministar obrane donosi odluke, naredbe, naloge, smjernice, upute i propise._NEWLINE_Trenutno du\xc5\xbenost ministra obrane obna\xc5\xa1a Damir Krsti\xc4\x8devi\xc4\x87.'